Den Vest-Sjællandske Avis, 1828-05-24
J Paris har været heftige Debatter i Anledning af Laanet af de 80 Millioner til Krigsudrustningerne, Ministeren for de udenlandske Anliggender beviste Nødvendigheden af Laanet formedelst de vigtige Forandringer, som have indfundet sig i de udvortes Forhold, og opholdt sig især længe ved Krigen imellem Rusland og Tyrkiet, med den bemærkning, at de tre Magters giensidige Forhold med Hensyn til Tyrkiet fordrede nu nogle Forklaringer fra alle Parter over Maaden paa at bringe Tractaten, som for dem Alle er lige almindelig, i Opfyldelse. "Alt, sagde han, hvad der i dette Øieblik er os tilladt at sige, er, at Kongens Allierede erklære at være fast bestemte til at opfylde deres indgaaede Forpligtelser, og at ville søge at opnaae Øiemedet med Traktaten af 6te Juli." Hr. Bignon holdt Laanet for unødvendigt, og ansaae den Forestilling af Ministeren, at Tyrkiet stod i Fare for at blive tilintetgjort af Rusland, for overdrevent. Søeministeren erklærede derimod, at Frankerige ikke blev, som man syntes at ville forstaae, ledet af Kabinetternes Jndflydelse ved Themsen eller Neva; men Europa var ikke i nogen fredelig Stemning, og derfor var det Pligt, at sætte Frankerige i Stand til at antage den Stilling, som der sømmer sig for det, ifald det skulde behøve at blande sig i Kampen. – Den 19de Mai meddeelte omsider det franske Blad, Messager, Ruslands Krigerklæring imod Porten, Moniteuren gav den derimod endnu een Dag senere. Hiint Blad yttrer sig desangaaende paa en meget bestemt Maade. Den kongelige Regiering, siger det, har holdt sit Løfte. Frie og fuldstændig Bekiendtgiørelse af alle de Dokumenter, der vedkomme Ruslands Beslutninger, forekom den at være een af dens Pligter, og samme har den opfyldt. Denne Publikums Deeltagelse i Statsanliggender er een af Betingelserne ved et Repræsentativ-System; Enhver maa kunne see Landets Tilstand, og kunne giøre Forespørgsel efter det, som Ære og Politik byde. Patriotismen fremavles og styrker sig ved den ædle Følelse, som giver Borgernes Bekymring for de offentlige Anliggender samme Energie, som den af en Privat-Jnteresse, og bevirker, at man anseer Statens Anliggender ligesom et Familie=Anliggende. Ved den levende og bestandige Virkning, af denne ædle Følelse, naaede England sin store Høide. Ved Undersøgelsen af de nu meddeelte Dokumenter vil man udentvivl have lagt Mærke til det Maadehold og den Kraft som hersker i Ruslands Erklæring. Det tilkommer os ikke, at læse i Fremtiden. Vi kunne, som saa mange andre Politiker, overlade os til Formodninger over Rigernes Skjebne, hvilket stedse er meget let; men vi ville blot holde os til Gierningssager. Grundbetingelserne, der som Ultimatum ere fastsatte for den ottomanniske Port af Rusland, ere tydelig nok bestemte, saa at Enhver kan indsee, at de ikke i noget Punkt kan forstyrre Fredens Ligevægt i Europa. Æresyge Tanker henrive ikke Hs. keiserlige Majestæts Hær, Rusland styrter sig ikke paa Tyrkiet for at opsluge det, som visse Tidender poetisk ville sige; dets Ønsker fremkalde Freden, det tilkiendegiver, at allevegne, hvor Divanet vil henskikke Befuldmægtigede med oprigtigt Forlangende at underhandle og Fred, der skulle de blive børte og modtagne. Dette er ikke det Sprog, som Erobreren, taler.